NaiveNeuron/SloPal huggingface dataset:
K. Tóthová, poslankyňa: (2007-07-02):
A pokiaľ ste hovorili, pán poslanec, o nečinnosti vlády. Neviem, či ste ju nazvali trestuhodná alebo katastrofálna, to som si nepoznačila, nechcem vám prívlastok akosi amputovať, ale ja poznám jednu trestuhodnú nečinnosť. A to bola nečinnosť minulej vlády pri riešení otázky nebankových inštitúcií a poškodenia tých ľudí, keď boli signály, že tu ide o pyramidálnu hru, že tu ide o nezákonnosť. A nič sa nedialo. Ešte pani ministerka Schmögnerová jasne nielen slovom, ale aj písomne na to upozorňovala a nič sa nedialo. To bola trestuhodná nečinnosť. Čiže pokiaľ hovoríte o nečinnosti, tak ja poznám jedine tento vážny prípad. Ďakujem za pozornosť.
Čepček, Martin, poslanec NR SR (2021-12-09):
Ďakujem pekne. Pán kolega, so všetkým súhlasím, čo ste povedali. Ja by som bol rád, aby ak sa má niečo diať, aby sa to dialo odspodu, tak ako to tu odznelo dneska, ale aby sa to dialo až po komunálnych voľbách, lebo tento zákon bude schválený ešte predtým. A aké bude zloženie v regiónoch, akí budú starostovia, primátori a tak ďalej, to nevieme. A treba komunikovať s tými novými starostami a primátormi. A nie s týmito, resp. rozhodnúť to bez nich. Ďakujem.
B. Bugár, podpredseda NR SR: (2002-07-02):
Takže, nech sa páči, pýtam sa vás, pán navrhovateľ, či chcete zaujať stanovisko k rozprave. Nech sa páči, máte slovo. L. Orosz, poslanec: Ďakujem pekne, pán podpredseda. Veľmi stručne k pozmeňujúcim návrhom, ktoré sú obsiahnuté v spoločnej správe, som sa už vyjadril v úvodnom slove. Navrhol som všetky návrhy, ktoré idú nad rámec zákona, vyňať na samostatné hlasovanie. Pán spravodajca to má poznamenané, takže by tam nemal byť problém. V rozprave vystúpilo s pozmeňujúcimi návrhmi 6 poslancov. Čo sa týka pozmeňujúcich návrhov pána poslanca Ivanka, boli podnecované zo strany Úradu pre štátnu službu. Reagujú na praktické problémy s aplikáciou tohto zákona. Z legislatívnotechnického hľadiska nemám voči nim výhrady. Pán poslanec Škoda vlastne doplnil jeden z pozmeňujúcich návrhov pána poslanca Ivanka. Takže keď budú schválené pozmeňujúce návrhy pána poslanca Ivanka, konkrétne myslím šiesty, tak je potrebné potom schváliť aj návrhy pána poslanca Škodu. Čo sa týka pozmeňujúcich návrhov pani poslankyne Záborskej, tiež ide o návrhy, ktorými sa dá vyjadriť súhlas. Len chcem upozorniť, že pozmeňujúci návrh pod bodom 4 je obdobný, ako predložil pán poslanec Halmeš. V prípade, že by pani poslankyňa nestiahla tento návrh, tak odporúčam schváliť návrh pána poslanca Halmeša, lebo je širší ako návrh pani poslankyne Záborskej. Čo sa týka návrhu pani poslankyne Čižmárikovej, ide o návrh, ktorý podporuje pôvodnú koncepciu našej novely zákona o štátnej službe. Takže odporúčam ho schváliť. Čo sa týka pozmeňujúceho návrhu pána poslanca Šipoša, vecne by sa dal vyjadriť súhlas s tým riešením, ktoré navrhuje, ale legislatívnotechnicky je tento návrh spracovaný zle a obávam sa, že by jeho schválenie spôsobilo vrátenie tohto návrhu na opätovné prerokovanie po nepodpise prezidentom republiky. To je všetko, ďakujem pekne.
P. Paška, predseda NR SR: (2008-12-03):
(Hlasovanie.) 142 prítomných, 116 proti, 26 sa zdržalo. Tieto návrhy sme neschválili.
B. Bugár, podpredseda NR SR: (2001-09-12):
(Hlasovanie.) Prítomných je 90 poslancov, za 79, proti 2, zdržali sa 8, nehlasoval 1. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči, môžete pokračovať.
Burian, Jozef, poslanec NR SR (2019-09-17):
Ďakujem. Vážený pán predseda, vážené kolegyne, kolegovia, dovoľte, aby som uviedol hlasovanie k návrhu zákona. V rozprave tohto návrhu nevystúpil nik. Spoločná správa obsahuje tri pozmeňujúce návrhy s odporúčaním gestorského výboru schváliť. Prosím, dajte hlasovať o bode 
1 až 3 spoločnej správy.
Sloboda, Vladimír, poslanec NR SR (2017-09-12):
Ďakujem. Ja chcem veľmi pekne poďakovať za ten príspevok. Naozaj pri tých jednotlivých oblastiach bolo pekne pomenované, v čom máme problémy. Ja konkrétne za mestá, resp. skôr za obce, naozaj ten príspevok je nevyhnutné, aby išiel za klientom. To znamená, že nielen do zariadení pre seniorov, ale naozaj aj na opatrovateľskú službu. A je na tom konkrétnom klientovi, ktorú službu si vyberie. Keď navyše chceme, aby čo najviac našich seniorov bolo, im boli tie služby poskytované v ich domácnosti, resp. v domácom prostredí, tak je nezmysel, aby opatrovateľská služba nebola takýmto spôsobom zahrnutá. A navyše si ani nemôžu dovoliť bez tohto príspevku vôbec objednať celú tú službu, napríklad ktorú pri svojom stupni odkázanosti majú, pretože pri nákladoch, ktoré má na tú opatrovateľskú službu obec, jednoducho si nemôžu dovoliť v plnom rozsahu tie hodiny, ktoré by im prináležali, a objednávajú si častokrát jednu, dve, tri hodiny, hoci by mali nárok oveľa na väčšiu starostlivosť. Takže naozaj nie je dôvod nezahŕňať napríklad aj opatrovateľskú službu do týchto príspevkov.
Hrnčiar, Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomných 142, za 103, proti 17, zdržalo sa 22. Konštatujem, že sme schválili vládny návrh novely zákona č. 362/2011 Z. z. o liekoch.
Grendel, Gábor, podpredseda NR SR (2023-03-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne do rozpravy. Končím možnosť prihlásiť sa ústne do rozpravy. Najprv v rozprave vystúpi pán poslanec Schlosár ako navrhovateľ a po ňom pán poslanec Tomáš Valášek.
Číž, Miroslav, podpredseda NR SR (2015-06-23):
Faktické poznámky – páni poslanci Šebej, Mikloško, Blaha, Šípošová, Lipšic. Je to všetko. Uzatváram možnosť prihlásiť sa faktickou poznámkou. Slovo má pán poslanec Šebej.
M. Pado, poslanec: (2007-02-02):
Bolo treba spomenúť ešte zriadenie jednej zdravotnej poisťovne. Bolo treba spomenúť ešte oslavu sviatku 1. mája a k tomu by bolo treba pridať ešte znovuotvorenie tuzexov a pre vás všetkých, čo máte cudziu menu, ako je slovenská, aby ste mohli vymeniť za tuzexové poukážky, tzv. bony, aby ste mali kde nakupovať. A potom sa môžeme vrátiť celkom do dôb socializmu, ale navrhoval by som len tak per partes, aby sme na území Slovenskej republiky zriadili jednu rezerváciu, jednu oázu, kde bude všetko tak, ako bolo pred rokom 1989. Aj mlieko za 2 koruny, aj chlieb za 7,50, ale aj rady na mandarínky, rady na iné ovocie, rady na ošatenie, odev a čokoľvek iné. Ale nebude možné z tej oázy vystúpiť, a keď tak len raz za rok. Aby ste si všetci uvedomili, vy, čo si pamätáte tú dobu, alebo čo ste si pamätali, alebo čo ste ju zažili, len ste na to zabudli, a aj vy, čo ste nezažili tú dobu, alebo ste ju zažili ako veľmi mladí ako deti, ktoré to nevnímali, pretože tie problémy nemali ony, ale ich rodičia, aby ste vedeli, o čom je vlastne reč. O čom je to dnes celý tento čas od nástupu vašej vlády. O čom je v tejto spoločnosti politický zápas. Ďakujem pekne.
B. Bugár, podpredseda NR SR: (2005-11-08):
(Hlasovanie.) Prítomných 140, za 130, proti 1, hlasovania sa zdržalo 9. Konštatujem, že tieto body sme schválili. Nech sa páči.
Bugár, Béla, podpredseda NR SR (2019-12-04):
Pán poslanec Madej.
Saloň, Marián, poslanec NR SR (2023-06-22):
Ďakujem pekne, pán predsedajúci. Ja len chcem poprosiť členov výboru na kontrolu činnosti SIS, že zajtra na 8.15 h som zvolal rokovanie výboru. Ďakujem.
Blaha, Ľuboš, podpredseda NR SR (2024-01-31):
Pán poslanec Ivan Hazucha.
P. Hrušovský, podpredseda NR SR: (2001-11-29):
I. Andrejčák, poslanec: Vážený pán predsedajúci, vážený pán minister, vážené poslankyne, vážení poslanci, dnes máme prakticky od rokovania o tom, či bude skrátené legislatívne konanie až do konečného hlasovania o celkovom zákone, spoločne rokovať o veľmi dôležitej oblasti. Zvlášť preto, lebo všetky politické strany, alebo okrem dvoch, všetky politické strany parlamentu prezentujú našu cestu do NATO a jedným z veľmi vážnych krokov je profesionalizácia armády. No a získať profesionála, keď vidíš, že jeho predchodcov poslanci Národnej rady postavili do nevýhodnej situácie, by nebolo dobré. Preto musíme v krátkom čase napraviť to, čo sa ešte napraviť dá. Samozrejme, som za to, aby sme krivdu, ktorá hrozí vojakom z povolania a bývalým vojakom z povolania, napravili. Preto mi dovoľte len veľmi krátku úvahu. Prvé čítanie, ktoré teraz robíme, je vlastne iba o niektorých otázkach. O tom, či je tento zákon potrebný, jednoznačne musíme povedať, áno. Ďalej, toto čítanie je iba o tom, či má opraviteľné chyby, ak vôbec chyby má. Musím odpovedať dvakrát. Áno, chyby má, opraviteľné chyby má a teda zase spĺňa podmienku, schváľme ho v prvom čítaní, aby sme ho v druhom vylepšili a ešte dnes prijali. A veľmi stručne by som chcel povedať aj to, prečo to robíme touto skrátenou formou a v priebehu jedného dňa. Nuž, po pravde povedané, pán minister sa uhol z tejto otázky a musíme povedať, jednoducho vinou rezortu. Predsa zákon 385/2001 nadobudol už účinnosť a až 20 dní po nadobudnutí účinnosti zákona bol predložený návrh na nápravu tohto stavu pre rezort ministerstva obrany. Ministerstvo obrany určite nebolo ignorované pri príprave zákona 385 a zúčastnilo sa na medzirezortnom pripomienkovom konaní. Dokonca druhýkrát návrh zákona 385 dostalo ako materiál vlády, ktorá rokovala o tomto zákone. Rezort mal teda možnosť súčasne vypracovať návrh, hoci vo variantoch a v okamihu, keď bol schválený zákon 385 v tomto roku, mohlo byť hneď na druhý deň spustené prvé čítanie o zákone, ktorý dnes s istými obavami chceme za jeden deň zvládnuť. Napriek tomuto konštatovaniu som presvedčený, že ak Národná rada v priebehu dnešného dňa urobí všetky tri kroky, schváli zákon a ak minister zabezpečil súčinnosť, o ktorej predtým hovoril, môžeme odstrániť ten pocit ukrivdenia, ktorý u vojakov pretrváva. A že ho na stretnutiach v poslednom čase spomínali všetci, to mi verte. A preto Klub poslancov HZDS podporí tento návrh zákona. Ďakujem.
Grendel, Gábor, podpredseda NR SR (2023-05-03):
Pán poslanec Tomáš Lehotský. Pardon, ešte predtým pán poslanec Eduard Kočiš.
Pčolinský, Peter, podpredseda NR SR (2022-12-05):
S reakciou pán poslanec Kuffa.
Pčolinský, Peter, podpredseda NR SR (2023-02-09):
Ďakujem. Pán poslanec, máte doplňujúcu otázku? Nech sa páči.
Baška, Jaroslav, poslanec NR SR (2010-12-07):
Ďakujem za slovo. Vážený pán predsedajúci, vážený pán minister, kolegyne, kolegovia, Výbor Národnej rady Slovenskej republiky pre obranu a bezpečnosť ako gestorský výbor k návrhu na ukončenie pôsobenia strážnej čaty ozbrojených síl Slovenskej republiky vo vojenskej operácii EUFOR – ALTHEA v Bosne a Hercegovine a návrhu na vyslanie príslušníkov ozbrojených síl Slovenskej republiky do tejto vojenskej operácie (tlač 190) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 183 z 24. novembra 2010 pridelil návrh na ukončenie pôsobenia strážnej čaty ozbrojených síl Slovenskej republiky vo vojenskej operácii EUFOR – ALTHEA v Bosne a Hercegovine a návrh na vyslanie príslušníkov ozbrojených síl Slovenskej republiky do tejto vojenskej operácie na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na ukončenie pôsobenia strážnej čaty ozbrojených síl Slovenskej republiky vo vojenskej operácii EUFOR – ALTHEA v Bosne a Hercegovine a návrh na vyslanie príslušníkov ozbrojených síl Slovenskej republiky do tejto vojenskej operácie (tlač 190) v určenej lehote a odporučili Národnej rade Slovenskej republiky podľa čl. 86 písm. k) Ústavy Slovenskej republiky a § 12 ods. 4 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas s návrhom na ukončenie pôsobenia strážnej čaty ozbrojených síl Slovenskej republiky vo vojenskej operácii EUFOR – ALTHEA v Bosne a Hercegovine a návrhom na vyslanie príslušníkov ozbrojených síl Slovenskej republiky do tejto vojenskej operácie. Prílohou tejto správy je návrh na uznesenie Národnej rady Slovenskej republiky. Ďakujem, skončil som.
Laššáková, Jana, podpredsedníčka NR SR (2015-05-05):
Nech sa páči, pani poslankyňa Vášáryová, máte slovo. Po vystúpení pani poslankyne dám možnosť prihlásiť sa do rozpravy ústne. Nech sa páči.
Danko, Andrej, predseda NR SR (2018-03-23):
Pán Antal.
Blanár, Juraj, podpredseda NR SR (2023-06-14):
Pán poslanec Peter Pollák s faktickou.
Sabo, Michal, poslanec NR SR (2023-12-12):
Ďakujem, pán kolega, za váš príspevok. Vaše príspevky sú väčšinou tak komplexné, že ťažko niečo dodať. A, ale predsa som sa, našiel som tam jednu tému, ktorú by som chcel adresovať. Vy ste spomínali problém s jednorodičovskými domácnosťami. To je problém, o ktorom vlastne v tom politickom mieste my takmer vôbec nepočujeme, a pritom je to problém, ktorý zasahuje naozaj veľkú časť našej spoločnosti. Ja som si rýchlo našiel aj dáta, 500-tisíc deti vyrastá na Slovensku v rodinách iba s jedným rodičom a denne zažívajú sociálny tlak z každej strany, 357 199 rodičov na Slovensku aktuálne vychováva deti, pritom sú, samozrejme, vystavení psychickej, sociálnej a finančnej záťaži. Päťdesiat percent domácností žije v chudobe s existenčnými problémami, čo môže znamenať napríklad aj to, že majú 5,50 na potraviny denne pre celú domácnosť. No a tieto rodiny jednorodičovské majú nula percent pomoci. Žiadnu pozornosť a podporu štátu a absolútne postrádajú absolútnu komplexnú pomoc. Výsledkom toho vlastne celého je, že sme svedkami, ako mimovládna organizácia JEDEN RODIČ musí organizovať verejnú zbierku na podporu jednorodičovských rodín. A to ma vracia k tomu, že prečo je dôležité a prečo vlastne stále vraciame do debaty tú potrebu adresnej pomoci, nie helikoptérového rozhadzovania peňazí na všetky strany. Ja sa len vrátim niekoľko minút naspäť k môjmu vystúpeniu v rozprave, že keď som rozprával o tej adresnej pomoci, tak ako sa kolegovia z koaličných ľavíc tak uchechtávali. Tak neviem. Ďakujem.
Hrušovský, Pavol, podpredseda NR SR (2011-10-11):
Pán poslanec Dostál.
Ivan, Miroslav, poslanec NR SR (2017-06-21):
Ďakujem za slovo a ďakujem aj Eugenovi, ako veľmi odborne a v podstate konkrétne vyjasnil výhrady, ktoré budeme k tomuto mať. Ja sám v rozprave sa presnejšie vyjadrím už odborne k cestám a celej cestnej sieti. A súhlasím aj s tým, že ak si vypočujeme dnes od ministra dopravy, že najdrahšia diaľnica je nepostavaná, to je jednoducho nonsens. To je zelená, to je zelené svetlo pre plytvanie, pre rabovanie, pre vyhadzovanie akýchkoľvek peňazí, len aby tam tá diaľnica bola. Hoci – a to je veľmi dôležité – je treba si povedať, čo je cieľ a čo je prostriedok. Je cieľ postavená diaľnica alebo je cieľom rýchla, ekonomická, efektívna doprava z miesta bodu do miesta B? A toto je základný cieľ, nie to, že diaľnica. A nadväzne hneď aj poviem, že už Inštitút finančnej politiky niekoľkokrát upozorňoval aj toto ministerstvo dopravy, aby posudzovalo cez Hodnotu za peniaze všetky projekty nad 40 miliónov. A boli tu výtky aj na konkrétne projekty, ktoré mali byť podpísané. Napriek tomu, že bol vyzývaný minister, ani jeden, ani jeden takýto projekt a výstavbu za tejto vlády minister nedal posúdiť Inštitútu finančnej politiky. Preto ja neverím tým slovám v tomto návrhu na uznesenie, že sa tento inštitút začne využívať.
Senko, Ján, poslanec NR SR (2018-10-24):
Keďže sme odhlasovali body zo spoločnej správy a hlasovali sme aj o podanom pozmeňujúcom návrhu, pán predsedajúci, dajte hlasovať o tom, že návrh zákona prerokujeme v treťom čítaní.
Blaha, Ľuboš, podpredseda NR SR (2024-01-24):
Pán poslanec Richard Vašečka.
P. Paška, predseda NR SR: (2007-10-30):
Návrh sme prijali.
Klus, Martin, poslanec NR SR (2016-09-21):
Ja si dovolím jednu prosbu. Pán predsedajúci, ak by sa dalo v blízkej dobe nám dať už harmonogram schôdzí na rok 2017 alebo aspoň na I. polrok, ocenili by sme to, pretože už sa nám rysuje viacero aktivít aj na začiatok roka, takže aby sme tušili, kedy tu presne musíme byť. Ďakujem pekne. (Smiech v pléne.)
Dostál, Ondrej, poslanec NR SR (2022-10-05):
Ďakujem, pán predseda. V súlade s § 146 ods. 1 zákona o rokovacom poriadku vyslovujem pochybnosť o tom, že pozmeňujúci návrh pána poslanca Vonsa k parlamentnej tlači 1084 bol podaný v súlade so zákonom o rokovacom poriadku. Navrhujem, aby k tomu zaujal stanovisko ústavnoprávny výbor. Ide o zákon, novelu zákona o verejnom obstarávaní, ktorú vetovala pani prezidentka. Jednou z jej námietok bolo, že zákon je retroaktívny, lebo mal nadobudnúť účinnosť 15. júna, pričom bol schválený až 22. júna. Pán poslanec Šimko pripravil pozmeňujúci návrh, ktorý chcel predložiť v druhom čítaní. Dal ho na zverejnenie 27. septembra, nestihol sa prihlásiť do rozpravy, tak ten návrh miesto neho predniesol pán poslanec Vons. Je to ten istý hárok, nie je doplnený podpisový hárok, že ide o... (Prerušenie vystúpenia časomerom.)
Viskupič, Jozef, poslanec NR SR (2014-11-10):
Je vidieť, že zdravotníctvo je, ad jedna, tvoja srdcová téma, pretože mám pocit, že toto bolo, čo sa šírky a obsahu, hĺbky týka, jedno z najdlhších vystúpení. Ale v zápale toho vystúpenia bolo cítiť, že tá téma ťa, pán poslanec, vyslovene baví a máš ten prehľad. Dokonca si vyprovokoval ku komentom aj ministra financií, ktorý sa tak – ako si to povedal? – odborne zapojil do debaty a rozprával, dovoľte aj mne teda povedať, o drboch v zdravotníctve. A v podstate aj o tom je schôdza. Mňa zaujali tri body. Áno, vrtuľníky, to už sme tu mali. A vtedy aj vyhasol jeden ľudský život a s obrovským prekvapením sme odchádzali vtedy zo schôdze, že nemali za to, aby bola vyvodená politická zodpovednosť. Holt, stalo sa tak teraz. Druhá vec, sú tie kasy, ktoré som tu zachytil niekoľkokrát, že v bezplatnom zdravotníctve ideme zavádzať kasy a máme teda aj nejaký predpoklad. Mňa by to číslo zaujímalo inak, že koľko teda na tom výbere po zdanení tohoto príjmu z bezplatného zdravotníctva to naozaj, to číslo, je. No a tretie boli tie poplatky, tá kreativita vlastne v tých poplatkoch, že tiež by som si vedel predstaviť, že ak sa zakáže jedna skupina, tak budeme možno platiť za zaklopanie na dvere, alebo za zavesenie kabáta, prípadne keď pán doktor rozkážu sa vyzliecť pre vyšetrením, tak za odloženie toho šatstva. Takže áno, treba prísť s reálnymi riešeniami, nie s marketingovými ťahmi.
Majorová Garstková, Jana, poslankyňa NR SR (2020-07-23):
Pán minister, plne súhlasím s tvojím vystúpením, tiež som dnes už spomínala jednu zo smeráckych káuz. Celý tento návrh na vyslovenie nedôvery predsedovi vlády Igorovi Matovičovi je postavený na opätovnej túžbe po moci. Vážení poslanci, táto vláda zadefinovala vo svojom programovom vyhlásení vlády očistenie od korupcie a vaším jediným prianím, myslím poslancov za SMER – SD aj odídencov, je túto vládu urážať a postupne povaliť, aby sa opätovná deštrukcia štátu vykonávala bez akéhokoľvek trestu. Je jasné, že túžite po opätovnom vrátení starých dobrých čias pre hŕstku vyvolených. My chceme zmenu, tak v nej budeme aj pokračovať. Podporujem Igora Matoviča, premiéra, ktorý sa nebojí túto zmenu urobiť. Ďakujem pekne.
Luciak, Michal, poslanec NR SR (2020-03-20):
Sľubujem. (Potlesk.)
P. Hrušovský, podpredseda NR SR: (2001-10-25):
(Hlasovanie.) Prítomných je 103 poslancov, za 86, zdržalo sa 12, nehlasovalo 5. Konštatujem, že návrh zákona Národná rada Slovenskej republiky schválila. (Potlesk.) Páni poslanci, teraz pristúpime k hlasovaniu o včera prerokovaných bodoch programu. K informácii predsedu vlády SR o procese prípravy, schvaľovania a súčasnom stave uzatvorenia rámcovej zmluvy medzi Slovenskou republikou a Európskou bankou pre obnovu a rozvoj k čerpaniu grantových prostriedkov na predčasné ukončenie prevádzky Jadrovej elektrárne V-1 v Jaslovských Bohuniciach nám zostalo hlasovať o jednom návrhu, ktorý v rámci rozpravy podal pán poslanec Juriš. Pán poslanec Juriš navrhol uznesenie tohto znenia: „Národná rada berie na vedomie informáciu predsedu vlády o procese prípravy, schvaľovania a súčasnom stave uzatvorenia rámcovej Zmluvy medzi Slovenskou republikou a Európskou bankou pre obnovu a rozvoj k čerpaniu grantových prostriedkov na predčasné ukončenie prevádzky Jadrovej elektrárne V-1 v Jaslovských Bohuniciach“. Prosím, páni poslanci, prezentujeme sa a hlasujme o návrhu, ktorý v rozprave podal pán poslanec Juriš, Ambróš, pardon. (Hlasovanie.) Prítomných je 104 poslancov, za 62, proti 12, zdržalo sa 28, nehlasovali 2. Konštatujem, že návrh uznesenia sme schválili. Teraz poprosím pána poslanca Kujana, ktorý bol určený gestor-ským výborom ako spravodajca k návrhu zákona 310/1992 Zb. o stavebnom sporení v znení neskorších predpisov, ktorý prerokúvame ako tlač 1168, aby uviedol Národnej rade a predložil návrhy jednotlivých uznesení k prerokúvanému bodu programu. Nech sa páči, pán poslanec Kujan. M. Kujan, poslanec: Ďakujem pekne, pán predsedajúci. Dovoľte mi, aby som odporúčal, aby Národná rada Slovenskej republiky sa uzniesla podľa § 73 ods. 3 písm. c) rokovacieho poriadku na tom, že odporučí prerokovať tento návrh zákona v druhom čítaní. Prosím, dajte o mojom návrhu hlasovať. Ďakujem.
Lipšic, Daniel, poslanec NR SR (2014-11-09):
Ďakujem, pán predseda. Keďže nie je otvorená podateľňa, my sme doručili pred chvíľou návrh na zvolanie mimoriadnej schôdze na vaše odvolanie z funkcie. Chcem to aj oznámiť verejne, keďže podateľňa nie je otvorená, aj vám návrh odovzdať. Tu je o Medical Group napísané pomerne veľa.
Grendel, Gábor, podpredseda NR SR (2020-10-20):
Pán poslanec Petrák, ako posledný s faktickou.
Bugár, Béla, podpredseda NR SR (2011-05-24):
Vážení kolegovia, kolegyne... (Reakcia poslanca.) Pán poslanec, aj vám dám slovo. Ale chcem vás upozorniť, vy hovoríte, páni poslanci, že skáče to. Ak sa prihlasujete do faktických, tak musíte vedieť, že do momentu, kým hovorí rečník, sa môžete prihlásiť. Keď to skáče, tak je to preto, lebo podaktorí sa hrajú, chcú byť poslední s faktickou poznámkou. Takisto ten, kto chce reagovať na faktické poznámky, tak musí do tej doby sa prihlásiť, kým ten posledný hovorí. Takže, pán poslanec Gál, nabudúce, nech sa páči, máte slovo.
J. Laššáková, poslankyňa: (2009-02-04):
Ústavnoprávny výbor Národnej rady Slovenskej republiky uznesením z 27. januára 2009 ma určil za spravodajkyňu k vládnemu návrhu zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov sa na rokovanie Národnej rady Slovenskej republiky predkladá ako iniciatívny materiál. Konštatujem, že uvedený návrh spĺňa z formálnoprávnej stránky náležitosti, ktoré sú uvedené v § 67 a 68 zákona o rokovacom poriadku v znení neskorších predpisov, ako aj náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy Dôvodová správa uvádza, že návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi, nebude mať dopad na štátny rozpočet, rozpočet obcí a rozpočty vyšších územných celkov, nepredpokladá finančný, ekonomický a environmentálny vplyv ani vplyv na zamestnanosť a podnikateľské prostredie. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 Legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, nie je upravená v práve Európskej únie ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 883 zo 17. decembra 2008 podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: ústavnoprávny výbor a Výbor Národnej rady pre vzdelanie, mládež, vedu a šport. Za gestorský výbor navrhujem ústavnoprávny výbor a odporúčam, aby výbory predmetný vládny návrh zákona prerokovali v druhom čítaní do 8. apríla 2009 a v gestorskom výbore do 14. apríla 2009. Predniesla som spravodajskú informáciu, pán predsedajúci, prosím, otvorte rozpravu.
Figeľ, Ján, podpredseda NR SR (2014-07-01):
S reakciou na pána poslanca Brixiho sú traja kolegovia. Nech sa páči, Alojz Hlina.
Blanár, Juraj, podpredseda NR SR (2021-10-01):
Teraz vystúpi s faktickou poznámkou pán poslanec Schlosár, nech sa páči.
Danko, Andrej, predseda NR SR (2017-10-12):
Ďakujem. Chce sa vyjadriť pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie návrhu skupiny poslancov na vydanie zákona, ktorým sa mení a dopĺňa zákona č. 39/2007 Z. z. o veterinárnej starostlivosti v znení neskorších predpisov. Návrh zákona má tlač 723. Návrh na jeho pridelenie na prerokovanie výborom je v rozhodnutí č. 743. Dávam slovom poslancovi Martinovi Feckovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 723.)
Hrnčiar, Andrej, podpredseda NR SR (2019-06-27):
Tri faktické poznámky. Nech sa páči, pani poslankyňa Milanová.
Ivan, Miroslav, poslanec NR SR (2017-11-28):
Ďakujem za, za vyjadrenie pána kolega Dostála. Ja mám ešte možnože jednu vec, že ak som to v rozprave nepovedal, tak tam je dôležité to, že keby aj, veď aj teraz touto, týmto novým celým zákonom o STK sa vlastne ruší celý ten, ten zákon, ktorý je v súčasnosti platný. Čiže vôbec by sa nič také nestalo, keby naozaj nechali ten zákon, ako bol, schválil by sa, mohla byť tá účinnosť oveľa skôr, no škoda, škoda pre všetkých tých, ktorí teraz budú dostávať tie pokuty naďalej, najmä, najneskôr do 20. mája to tak bude a to len preto, že skutočne tento návrh nebol podporený, lebo sme ho predkladali my. Tak bol takmer, takmer identický a nemuselo to už takto byť. A uvidím na tejto, na tejto schôdzi predkladáme aj návrh, aby diaľničná ročná platila skutočne rok, tak som zvedavý skutočne na tie argumenty, prečo, prečo by toto nemohlo byť podporené, lebo ja už neviem, kde, kde hľadať, hľadať logiku pri presadzovaní niektorých noviel zákonov. Ďakujem.
Grendel, Gábor, podpredseda NR SR (2023-03-22):
Pán poslanec Suja.
Mamojka, Mojmír, poslanec NR SR (2010-09-08):
Takže, pán predsedajúci, k vážnym veciam. Dajte, prosím, hlasovať o návrhu uznesenia Národnej rady Slovenskej republiky k Správe o činnosti prokuratúry Slovenskej republiky za rok 2009 v tomto znení: Národná rada Slovenskej republiky schvaľuje Správu o činnosti prokuratúry Slovenskej republiky za rok 2009.
Hrnčiar, Andrej, podpredseda NR SR (2018-10-17):
Môžte ísť ďalej, pán poslanec.
Antal, Peter, poslanec NR SR (2018-06-21):
Ďakujem za slovo. Budem reagovať na pani kolegyňu, ale to je aj reakcia na, aj na pána navrhovateľa, keďže som nestihol byť tu. Absolútne súhlasím s tým, že je potrebné urobiť akýsi poriadok v tom, čo končí v našich bioplynkách. Avšak tak ako tento návrh zákona je predložený, si myslím, že je to nie absolútne dobré riešenie. Ja osobne si myslím, že tento zákon potrebuje väčšiu úpravu, lebo ak tam dáme len to, že absolútny zákaz dreva, okrem teda, okrem toho energetického dreva a odpadu z drevospracujúceho priemyslu, chýba mi tam, čo s tými, čo s tým drevom, ktoré je z náletových krovín, kde je povinnosť čistiť a tak ďalej. Nie sú to zároveň komunálne odpady, lebo je aj drevo, ktoré je v kategórii komunálnych odpadov a ktoré je v inom paragrafe alebo v inom odseku tohto paragrafu. Tam sa dá niečo použiť, ale to je len to, čo je v obciach priamo na mestských pozemkoch a tak ďalej, ale to, čo je v extraviláne a je povinnosť sa o to starať. Rovnako sú to náletové kroviny okolo vodných tokov, ktoré, nevravím o veľkých stromoch, ktoré tam rastú, ale ktoré zanášajú vlastne vodné toky a ktoré takisto je potrebné, toto ako keby ten zákon neriešil. Ja vidím najväčší problém, čo je, že v zákone nie je napísané to, čo hovorí vyhláška ÚRSO, čo sa tam môže akoby z tých, z toho dreva používať a toto by bola podľa mňa cesta dostať do zákona, ale nestačí mi toto jednou vetou vyriešiť akoby celý tento, tento problém. Nemyslím si to.
V. Palko, poslanec: (2008-02-13):
Pán poslanec, to nie kádeháci hovoria, že Slováci tisíc rokov nemali dejiny a len šili kapce. To hovorí Vladimír Mináč, ktorého my za to kritizujeme. To hovorí Vladimír Mináč, ktorému vaša vláda posadila na budove parlamentu tabuľu, čím sa k nemu prihlásila. Kde je Mináčov citát. A bola pri tom prítomná aj podpredsedníčka Slovenskej národnej strany pani Belousovová. Tak, prosím vás, vážený pán poslanec, sústreďte sa trošku a snažte sa zorientovať v čase, priestore a tak ďalej.
Fecko, Martin, poslanec NR SR (2019-11-29):
Ďakujem pekne. Pani kolegyňa, ďakujem, že si spomenula tam aj výkup pozemkov v chránených územiach, pretože myslím si, že to je veľký kameň úrazu nie iba u nás, ale aj v iných krajinách, kde to, samozrejme, že podľa mojich dostupných informácií, riešia celkom ináč. Tá priorita výkupu týchto štátnych území je niekde v iných finančných hodnotách ako v našich. U nás hovoríme o nejakých 200, 600, 800 eur na rok, že sa niečo z toho vykúpi, teraz v súčasnom stave je tam asi okolo nejakých 400 eura na rok. Keď nechceme ísť touto cestou, aby sme boli teda vlastníkmi cez nákup týchto pozemkov, tak stále ja tu už asi tridsiatykrát hovorím, že poďme zameniť tie pozemky, aby, pán minister financií, ste nemali problém s financiami, pretože štátnych pozemkov, čo sa týka lesných alebo poľnohospodárskych, ešte máme, chvalabohu, dosť. Lesy Slovenskej republiky majú 700-tisíc hektárov, Slovenský pozemkový fond má ďalších 235-tisíc hektárov. Tam je prevažne poľnohospodárska pôda. Poďme zamieňať tie pozemky, ktoré by mali byť štátne, kde máme ochranu prírody, aby sme netlačili na štátny rozpočet, aby sme nemuseli ťahať peniaze, a poďme zamieňať tieto pozemky, aby ľudia, ktorí majú tam obmedzené hospodárenie a využívanie svojho vlastníctva, majú obmedzené, aby týmto spôsobom boli kompenzovaní. Takže návod na použitie tu je, len neni ešte ochota. Ďakujem pekne.
Šeliga, Juraj, podpredseda NR SR (2020-09-16):
Prezentujme sa, prosím, a hlasujme. (Hlasovanie.) Prítomných 127 poslancov, za 81, proti 4, zdržali sa 40, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca, uveďte hlasovanie k prideleniu výborom.
Grendel, Gábor, podpredseda NR SR (2023-03-22):
Spravodajcom k tomuto bodu je pán poslanec Ján Szőllős z gestorského výboru pre pôdohospodárstvo a životné prostredie. Nech sa páči, pán poslanec.
Schlosár, Rastislav, poslanec NR SR (2020-09-22):
Pán poslanec Linhart, pani poslankyňa Hajšelová, obom vám ďakujem za vaše faktické poznámky aj za podporu nášho návrhu zákona. Dúfam, že sa pridajú aj ďalší poslanci z vládnej koalície. Ďakujem pekne.
Lehotský, Tomáš, poslanec NR SR (2021-05-03):
Ďakujem veľmi pekne za slovo. Pán minister, ďakujem za vaše ročné pôsobenie na ministerstve. Verím teda, že budete pokračovať. Myslím naozaj, že ste urobili viacero dôležitých vecí. Je to ťažké ministerstvo aj na základe toho, čo ste spomenuli, ako sa tam šafárilo a tak ďalej. Ja by som rád teda vypichol jednu dôležitú vec pre mňa, ale podľa mňa aj pre Slovensko, a to je teda prijatie bezpečnostnej stratégie, ktorá, ako ste spomínali, tu nebola 16 rokov. Asi nebude náhoda, že tu nebola 16 rokov vzhľadom na jej obsah, s ktorým sa viaceré strany nemohli uspokojiť. Pre mňa možno také tri veci. Najdôležitejšie je to ukotvenie Slovenska a pevné ukotvenie v Európskej únii a v NATO. Európskej únii sa niekedy hovorí, že je to spolok, kde sa prijímajú a musia sa dodržiavať nezmyselné pravidlá, nezmyselné smernice, ale treba si uvedomiť, že sme sa teda prihlásili k vyspelej západnej spoločnosti. Toho sa musíme držať. NATO je veľmi dôležitá vec. Hovorí sa tu často o neutralite. Veľmi dobre vidíme, kam vedie neutralita alebo kam vedie to, ak krajina tak malá a možno aj väčšia ako Ukrajina nie je zapojená v nejakej obrannej štruktúre, ktorá má reálnu silu jej pomôcť v ťažkých situáciách. To je jedna vec. Druhá vec je, že je tam spomenuté aj to, že vplyv autoritárskych štátov rastie. Čína, Rusko, áno, netreba byť nezmyselne paranoidný, na druhej strane byť realistický, treba sa pozrieť na to, aké reálne hrozby prichádzajú a z ktorých štátov. Rusko dnes okupuje viaceré európske štáty, či je to Ukrajina, či je to časť Moldavska, Gruzínska a tak ďalej. To znamená, že treba byť, treba byť realistický v týchto veciach. A po tretie, bolo tam spomenuté a myslím si, že teraz veľmi aktuálne pôsobenie cudzích spravodajských služieb, to sa dnes ukazuje ako... (Prerušenie vystúpenia časomerom.)
P. Paška, predseda NR SR: (2007-05-15):
Nech sa páči, ako ďalšia v rozprave vystúpi pani poslankyňa Sárközy.
Sloboda, Vladimír, poslanec NR SR (2019-05-14):
Ďakujem. Takisto chcem pripomenúť členom výboru pre nezlučiteľnosť funkcií, o 12.30 máme zasadnutie výboru v zasadačke výboru.
Ľ. Kaník, minister práce, sociálnych vecí a rodiny SR: (2003-02-27):
Ďakujem za pozornosť. To je z mojej strany všetko. P. Rusko, podpredseda NR SR: Ďakujem pekne. Dávam slovo určenej spravodajkyni z výboru pre sociálne veci a bývanie poslankyni Edit Bauer, aby informovala Národnú radu o výsledku rokovania výborov o týchto návrhoch vlády. Ďakujeme za veľmi stručné a jasné vysvetlenie a zdôvodnenie pánovi ministrovi.
Jurinová, Erika, podpredsedníčka NR SR (2013-06-20):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Ľubošovi Martinákovi.
Hrnčiar, Andrej, podpredseda NR SR (2016-05-20):
Ďakujem. Vyhlasujem prestávku do hlasovania. (Krátka technická prestávka.) (Po prestávke.)
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 136, za 123, zdržalo sa 13. Konštatujem, že sme uvedený návrh schválili. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe, tlač 1399, bod 26 schváleného programu. Spravodajcom je člen výboru pre hospodárske záležitosti poslanec Milan Mojš. Nech sa páči, pán poslanec, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov , tlač 1399.)
P. Hrušovský, predseda NR SR: (2004-10-21):
Nech sa páči, pani poslankyňa Tóthová.
Pellegrini, Peter, predseda NR SR (2024-02-08):
Pán poslanec, 21 sme už teraz hlasovali.
Hrušovský, Pavol, podpredseda NR SR (2010-12-16):
Páni poslanci, prosím, nerušme sa navzájom, jeden druhého.
Šeliga, Juraj, podpredseda NR SR (2021-02-04):
Ďakujem pekne, pán poslanec. Na vaše vystúpenie chce reagovať pán poslanec Dostál a pán podpredseda Blanár. Nech sa páči, pán poslanec Dostál, máte slovo.
Foltin, Roman, poslanec NR SR (2021-10-27):
Vážený pán predseda, pán minister, vážené dámy, vážení páni, milí kolegovia, nevystupujem za týmto pultom veľmi často. Tak ako ste, pán Fico, spomenuli, čo hovorieval váš starý otec, hovorím len vtedy, keď mám k veci čo povedať. A dnes tu stojím práve pre takýto dôvod. Som generálny manažér strany Sloboda a Solidarita a je mojou psou povinnosťou mať prehľad nad všetkým, čo sa v sídle našej strany deje. Je to dokonca moja vizitka a obrovská zodpovednosť. Verte či neverte, o akciách v Liberálnom dome, ktorý je naším sídlom, mám dokonalý prehľad. Pán Fico, za osem rokov, za osem rokov, počas ktorých sa tomuto venujem, sa ešte nikdy, opakujem, nikdy nestalo, že by sa u nás konala vami spomínaná kokaínová žúrka. K tomuto som sa chcel ako generálny manažér vyjadriť. Pán minister hospodárstva je známy tým, že výborne varí – aj halušky. A to také, že po ich konzumácii sa možno tvárime spokojne, no určite nie kokaín, pán Fico, halušky. To vy sa tu predvádzate, aby ste zakryli svoje rozkrádačky či najnovšiu kauzu s videom, na ktorom vy, pán Fico, spolu s Robertom Kaliňákom ovplyvňujete vyšetrovanie závažných káuz. Vám nie je hanba, pán Fico? Hovorí vám niečo suma 7 mld. eur? Viete si tú sumu vôbec predstaviť? Zrejme neviete. Ale to je tá suma, ktorú nám tu za 12 rokov rozkradla vaša vláda. Ja som presvedčený, že dôvody na odvolávanie ministra hospodárstva Richarda Sulíka, sú absurdné a stoja na vode. Ako manažér strany mám dokonalý prehľad aj o financiách a transparentnosti našej strany. Strana SaS pod vedením Richarda Sulíka nemala nikdy problémy s nerešpektovaním zákona, s auditmi povinnými, transparentnými účtami a riadnym a serióznym vedením volebných kampaní. Naše kampane boli vždy čisté a transparentné, o čom svedčí aj fakt, že Transparent Agency ohodnotili našu poslednú kampaň ako jednu jednu z najtransparentnejších. S pánom ministrom pracujem viac ako osem rokov a presne poznám jeho štýl práce. Za tento čas môžem dať za neho ruku do ohňa, pretože stojí na strane občanov Slovenska, nie na strane oligarchov a populistov. Je to ostrieľaný a poctivý politik, ktorý svoju prácu robí zodpovedne a dôsledne. Jeho tzv. kilečko, teda súbor 114 opatrení pre zjedno... pre zjednodušenie života podnikateľov pomáha prakticky všetkým podnikateľom. Všetci to hovoria. Navyše je pripravené jeho ďalšie pokračovanie. Excel, čísla, tabuľky a najmä fakty sú jeho základným pilierom. Sú jeho hnacím motorom pre lepšie Slovensko. Pán Fico, pýtate sa, ako nadobudol pán Sulík peniaze na ranč v Austrálii. Ranč, ktorý stál toľko ako priemerný byt. Zaujímavé je, že vám nechýba 50-tisíc euro, a zlato, ktoré ste mali, a nestojí vám to ani za to, aby ste to ohlásili na polícii. A to je teda poriadny rozdiel. Na záver mi dovoľte vyjadriť môj osobný názor. Viackrát som počul, že pánovi ministrovi chýba empatia a ľudskosť, nie je to pravda. Tieto vlastnosti sa nachádzajú vo všetkých jeho rozhodnutiach, návrhoch a programoch, ktoré majú jedného spoločného menovateľa, a to je prospech Slovenska a jeho občanov. Ďakujem za pozornosť.
Sárközy, Irén, poslankyňa NR SR (2019-04-05):
Ďakujem, pán poslanec, za vašu reakciu, ale ešte raz by som chcela zopakovať, to percento je iné. To percento za, celková úroveň zazmluvnenia projektov v roku 2018 predstavuje 2,9 mld. eur a predstavuje to 62,45 % z celkovej alokácie Operačného programu Integrovaná infraštruktúra. Ďakujem veľmi pekne.
Jarjabek, Dušan, poslanec NR SR (2018-10-16):
Ďakujem pekne, pán predseda, predsedajúci. Len chcem reagovať na to, čo hovoril pán kolega, pán poslanec Senko. Naozaj tento návrh reaguje hlavne na rozpravu, ktorá vznikla v ústavnoprávnom výbore a ktorá vznikla aj medzi dotknutými organizáciami a umelcami. A myslím si, že aj opoziční poslanci v tejto chvíli môžu mi dať za pravdu, že práve o tomto návrhu sme hovorili a hlavne na ústavnoprávnom výbore. Ďakujem pekne za pozornosť.
Bugár, Béla, podpredseda NR SR (2019-05-21):
Nech sa páči, prezentujme sa a hlasujme. (Hlasovanie.) Prítomných 135, za 134, 1 nehlasoval. Konštatujem, že návrh sme presunuli do druhého čítania. Nech sa páči, lehoty a výbory.
Laššáková, Jana, podpredsedníčka NR SR (2015-04-22):
Pán poslanec Hlina, nech sa páči.
B. Bugár, podpredseda NR SR: (2005-06-30):
Panie poslankyne, páni poslanci, teraz budeme pokračovať v prerušenom rokovaní o návrhu na riešenie dofinancovania novostavby Slovenského národného divadla (tlač 1147). Dodatočne vám bol rozdaný aj dodatok k uvedenej tlači ako zásady nového návrhu na doriešenie financovania Slovenského národného divadla. Prosím teraz ministra kultúry Slovenskej republiky Františka Tótha, aby zaujal miesto určené pre navrhovateľov, a poverenú členku výboru pre vzdelanie, vedu, šport a mládež, kultúru a médiá pani poslankyňu Beátu Brestenskú, aby zaujala miesto určené pre spravodajcov. Pýtam sa pána ministra kultúry, či sa chce k predmetnému návrhu riešenia vyjadriť. Nech sa páči, máte slovo.
Laurenčík, Milan, podpredseda NR SR (2021-05-07):
Poslednú faktickú poznámku má pán poslanec Ondrej Ďurica. Nech sa páči.
Vančo, Branislav, poslanec NR SR (2023-12-15):
Ďakujem, pán predsedajúci. A ďakujem aj kolegyni Gažovičovej za vystúpenie a chcel by som vypichnúť jednu dôležitú vec z jej vystúpenia, ktorú považujem za kľúčovú a považujem to takisto za najväčšie nebezpečenstvo tohto návrhu, o ktorom vedieme rozpravu. Je evidentné, že týmto návrhom sa vláda a koalícia snažia rýchlo ovládnuť inštitúcie, ktoré majú byť nezávislé a odborné a potom ich kontrolovať tým, že ak ten nový šéf alebo šéfka nebudú dostatočne poslušní alebo servilní, tak si dávajú týmto návrhom priestor, aby ich mohli znova vyhodiť a dať tam niekoho, kto predsa len bude už poslúchať a bude plniť to, čo vláda potrebuje. A ja chcem zdôrazniť, že žiadna vláda nedostáva mandát na to, aby totálne ovládla štát alebo ho uniesla. V demokratickom zriadení musia fungovať aj protiváhy a kontrolné mechanizmy a teda aj inštitúcie, ktoré chce koalícia ovládnuť, práve majú byť takýmito protiváhami vláde, ale vláda sa rozhodla, že všetky prekážky vo svojom valcovaní odstráni a pokúsi sa ovládnuť tieto inštitúcie. A čo je zarážajúce, je teda pozmeňovák od pána poslanca Michelka, ktorý zaradil do zmien aj protimonopolný úrad. A stalo sa tak po tom, čo protimonopolný úrad začal prešetrovať kúpu Nového Času finančnou skupinou Penta, pretože je tam podozrenie, že Penta si nesplnila svoju zákonnú povinnosť notifikovať protimonopolný úrad, ktorý by mal transakciu prešetriť. A ja sa pýtam... (Prerušenie vystúpenia časomerom. Potlesk.)
Blanár, Juraj, podpredseda NR SR (2023-06-23):
Pán poslanec Krajčír s faktickou.
Figeľ, Ján, podpredseda NR SR (2014-11-27):
Ďakujem pekne, Ďalšou rečníčkou v poradí v rozprave je pani Helena Mezenská. Nech sa páči.
Bugár, Béla, podpredseda NR SR (2018-05-11):
Pán poslanec Dostál, môžte reagovať, nech sa páči.
Ježík, Jozef, poslanec NR SR (2018-10-23):
Ďalej dajte hlasovať o poslaneckom návrhu pána poslanca Madeja, spoločne o všetkých štyroch bodoch.
Brocka, Július, poslanec NR SR (2013-12-18):
Ďakujem pekne. Ja som vás, dúfam, že pozorne počúval, pán kolega, a chcel by som zareagovať na tú všeobecnú časť, na ten začiatok vášho vystúpenia. Tak dúfam, že som to dobre počul, ale teda skúsim to zopakovať a čo ma v tej súvislosti napadá alebo aké myšlienky to vo mne evokuje. Vy ste hovorili, že interrupcia je zabitím dieťaťa, ale to vám nebráni súhlasiť so súčasnou dikciou zákona, ktorá to umožňuje. Cítite v tom aspoň trošku cynizmu? Ja v tom cítim priam brutalitu zároveň, ako v takomto konštatovaní. Je to zabitie dieťaťa a ja napriek tomu s tým súhlasím. Pán kolega, podľa môjho názoru toto je prejav alebo výraz kultúry smrti, to, na čo sú dnes mnohí ľudia alergickí, na to spojenie. Lebo podľa môjho názoru nie je žiaden rozdiel – je, je rozdiel –, ale tá brutalita je podobná ako v staroveku, keď v Sparte z Tarpejskej skaly zhadzovali deti, jedincov, ktorých nepovažovali za životaschopných, za dosť životaschopných a jednoducho ich likvidovali. Rozdiel je možno len v tom, medzi tými Barbarmi v Sparte a medzi barbarským postojom dnes, že oni likvidovali bytosti, ktoré neboli schopné samostatného života. Ale barbari dnes zabíjajú zdravé nedonosené bytosti, možno géniov, možno tých, ktorí by v budúcnosti mohli vyriešiť mnohé z dnešných našich možno neriešiteľných problémov. Pán kolega, ja vás neodsudzujem, viem, že zastávate väčšinový názor.
Jurinová, Erika, podpredsedníčka NR SR (2014-11-09):
Pán poslanec Bagačka.
Janiš, Stanislav, poslanec NR SR (2011-02-03):
Ďakujem za slovo. Pán kolega Blanár, vidno, že tomu nerozumiete, tak vám to zopakujem ešte raz. Konflikt záujmov štátu a regulačného úradu spočíva v tom, že štát, ako akcionár v podnikoch je súčasťou aj účastníkom cenového konania. Do cenového konania ste ministerstvo hospodárstva a životného prostredia zatiahli vy. Toto je konflikt pre ozrejmenie. A čo sa týka, pán kolega Jahnátek, energetika nie je o láske, že ste si v roku 2007 sprivatizovali ÚRSO je jasné. Veď, že ste ho politicky ovládali, je tiež úplne jasné. Veď predseda vlády oznamoval ceny skôr, ako ich ÚRSO zverejnilo, tak čo mi tu idete rozprávať.
Mezenská, Helena, poslankyňa NR SR (2015-10-01):
Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajkyňu k návrhu poslancov Národnej rady Miroslava Kadúca, Igora Hraška a Jána Mičovského na vydanie zákona o výbere zástupcov štátu do orgánov spoločností s majetkovou účasťou štátu a o ich odmeňovaní a zodpovednosti za škodu. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory, a to Ústavnoprávny výbor Národnej rady Slovenskej republiky, výbor Národnej rady pre financie a rozpočet a napokon aj výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 9. novembra 2015 a v gestorskom výbore do 10. novembra 2015. Pani predsedajúca, otvorte, prosím, všeobecnú rozpravu.
Kvorka, Ján, poslanec NR SR (2017-10-18):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pokiaľ ide o prvý pozmeňujúci návrh pána poslanca Fecka, nemôžeme o ňom hlasovať, lebo sme ho schválili už v bode 4 spoločnej správy. Pán predseda... (Prerušenie vystúpenia predsedajúcim.)
Hrušovský, Pavol, predseda NR SR (2012-02-03):
(Hlasovanie.) 142 prítomných, 77 za návrh, 3 proti, 58 sa zdržalo, 4 nehlasovali. Schválili sme body zo spoločnej správy 1 až 5. Prosím ďalší návrh.
Danko, Andrej, predseda NR SR (2018-10-23):
Skúsime. (Reakcia navrhovateľa.) Môžme.
P. Paška, predseda NR SR: (2008-04-11):
(Hlasovanie.) 127 prítomných, 49 za, 55 proti, 23 sa zdržalo. Nebudeme pokračovať v druhom čítaní. Teraz poprosím pána poslanca Kužmu, aby uvádzal v druhom čítaní hlasovanie o vládnom návrhu zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov . Je to tlač 505.
P. Paška, predseda NR SR: (2008-09-11):
Takže dobrú chuť, budeme pokračovať o 14.00 hodine. Ďakujem. (Prerušenie rokovania o 12.00 hodine.) (Pokračovanie rokovania o 14.03 hodine.) Tretí deň rokovania 27. schôdze Národnej rady Slovenskej republiky 11. septembra 2008 o 14.03 hodine
Pellegrini, Peter, predseda NR SR (2024-02-08):
Prezentujme sa a hlasujme o bode č. 357 druhého pozmeňujúceho návrhu poslanca Galka. (Hlasovanie.) Prítomných 125 poslancov, za 14, proti 77, zdržalo sa 33, nehlasoval 1. Neschválili sme bod.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme o bode 5, ktorý bol podaný pánom poslancom Feckom. (Hlasovanie.) Prítomných 141, za 61, proti 23, zdržalo sa 57 poslancov. Návrh nebol schválený.
Janckulík, Igor, poslanec NR SR (2019-10-17):
Ďakujem, pán minister, za odpoveď. Ja si stále myslím, že bola to obrovská chyba a obrovská škoda, že sa zastavila výstavba tohoto veľmi dôležitého úseku, ktorý je veľmi potrebný pre Žilinský kraj, a určite to bude mať podstatne veľké navýšenie finančných zdrojov na dostavbu tohoto úseku. A ja vás chcem len, pán minister, poprosiť, aby tie termíny, aj ktoré ste tu hovoril, aby boli dodržané, aby ste zo svojho postavenia vyvinuli maximálne úsilie, aby tam neboli nejaké prieťahy a aby tento potrebný úsek sa čím skôr dostaval. Ďakujem.